સારાંશ માટે દસ્તાવેજ: વર્ષ 2017માં ઍનફોર્સમેન્ટ ડાયરેક્ટરેટ દ્વારા મોઇન કુરૈશી વિરુધ્ધ એફઆઈઆર નોંધાવવામાં આવી હતી, તેમાં સીબીઆઈના પૂર્વ ડાયરેક્ટર એ.પી.સિંહનું નામ પણ સામેલ હતું.

હાલમાં દેશની સૌથી મોટી તપાસ સંસ્થા સીબીઆઈમાં જે રમખાણ ચાલી રહ્યું છે એના તાર પણ ક્યાંકને ક્યાંક તો મોઇન કુરૈશી સાથે જોડાયેલા છે.

કોણ છે મોઇન કુરૈશી?

જાણીતી દૂન સ્કૂલ અને સૅન્ટ સ્ટીફન્સ કૉલેજમાં ભણેલા ઉત્તર પ્રદેશના રામપુરના નિવાસી મોઇન કુરૈશી દિલ્હીમાં ઘણા સમયથી સક્રિય હતા, પણ એમનું નામ વધારે ચર્ચામાં ત્યારે આવ્યું જ્યારે વર્ષ 2014માં ઇન્કમટૅક્સ વિભાગે એમના છતરપુર નિવાસસ્થાને દરોડા પાડ્યા.

એમ કહેવાયછે કે એ વખતે કરોડો રૂપિયા રોકડમાં તો જપ્ત કરવામાં આવ્યાં જ સાથે સાથે મોઇન કુરૈશી અને બીજા લોકોની અગત્યની વાતચીતવાળી ટેપ પણ મળી આવી. 

જેને કદાચ માંસ- નિકાસ કરનારા અને કથિત હવાલા ઑપરેટર દ્વારા જાતે જ રેકૉર્ડ કરવામાં આવી હતી.

એ વખતે ચૂંટણી આવી રહી હતી. 

ભારતીય જનતા પાર્ટીના વડા પ્રધાન પદના ઉમેદવાર નરેન્દ્ર મોદીએ એક ચૂંટણી સભામાં '10 જનપથની એક નજીકના નેતા ',ને આ માંસની નિકાસ કરતી કંપની અને હવાલા સાથે સાંકળી દીધા.

આવી રીતે કસવામાં આવ્યો ફંદો

પૉલિસી-પેરાલિસિસ અને કૌભાંડ માટે ચોતરફથી આરોપોનો સામનો કરી રહેલી યૂપીએ-2 સરકારને એક વિદેશી જાસૂસી સંસ્થાએ એક મહત્ત્વની જાણકારી આપી. 

એ જાણકારી અનુસાર દુબઈથી એક વિદેશી બેન્કમાં કરોડો રૂપિયા જમા કરાવાયા હતા અને પૈસા મોકલનારી વ્યક્તિ ભારતીય હતી. અકબરપુરની આ જ ચૂંટણી સભામાં નરેન્દ્ર મોદીએ  એમ પણ કહ્યું હતું ,"ટીવી ચેનલે જણાવ્યું છે કે આ હવાલાકાંડમાં કેન્દ્ર સરકારના ચાર મંત્રી આ માંસની નિકાસ કરનારી કંપની સાથે જોડાયેલા હતા."

મોદીના ભાષણમાં જે વાતનો ઉલ્લેખ કરવામાં આવ્યો નહોતો તે હતો: દરોડા પહેલાં કરવામાં આવેલી શોધખોળ દરમ્યાન એ વાત પણ બહાર આવી હતી કે સીબીઆઈના ઘણા મોટા અધિકારી અને કૉર્પોરેટ જગતના ઘણા જાણીતા માથાઓ સાથે મોઇન કુરૈશીનો સંબંધ હતા.

મોઇન કુરૈશીએ 90ના દાયકામાં ઉત્તર પ્રદેશના રામપુરમાં એક કસાઈખાનામાંથી પોતાનો ધંધો શરૂ કર્યો હતો. 

કુરૈશી વિશે એમ કહેવાય છે કે એમણે થોડાં જ વર્ષોમાં રાજકારણીઓ અને અધિકારીઓ સાથે ગાઢ સંપર્ક વિકસાવી લીધા હતા અને પછી શરૂ થયો હતો, 'લેવડ-દેવડ અને ફિક્સિંગનો ધંધો.'

તમે આ વાંચ્યું કે નહીં?

પછીના દિવસોમાં કુરૈશી ભારતમાં માંસના સૌથી મોટા વેપારી બની ગયા. 

મોઇન કુરૈશીએ અલગ અલગ 25 કંપનીઓ ખોલી જેમાં...\nદસ્તાવેજની સમાન ભાષામાં સારાંશ:
2014માં જ્યારે રણજિત સિન્હાના ઘરની મુલાકાત -ડાયરી લીક થઈ ત્યારે જાણવા મળ્યું હતું કે સીબીઆઈ ડાયરેક્ટર અને મોઇન કુરૈશી વચ્ચે 15 મહિનામાં 70 મુલાકાતો યોજાઈ હતી.